Četrtek, 26. 3. 2020, 8. abc, 2. ura pouka na daljavo

Naslov ure: **HORMONI**

Pozdravljeni,

upam, da vam gre pouk na daljavo in da imate kar se da največ motivacije ☺

S to uro začnemo z novo temo, in sicer bo beseda tekla o hormonih. Želim, da danes prebereš snov v učbeniku na strani 78-79 in si na iRokusovi strani (<https://www.irokusplus.si/vsebine/irp-bio8/#1>) izbereš poglavje 9 (Natančno uravnavam) ter si ogledaš točko 1: Žleze z notranjim izločanjem.

Si že slišal za misel: Slišim in pozabim. Vidim in si zapomnim. Naredim in razumem.

Zato le pot pod noge in z mislimi preberi napisano ter v zvezek naredi izpiske. Če ti je lažje, odgovori na sledeča vprašanja:

1. Kaj so hormoni?

2. Katera je najpomembnejša hormonska žleza?

3. Čemu služi hipofiza?

4. Kateri dve spolni žlezi poznaš? Katere hormone izločajo?

5. Naloga ščitnice.

6. Katera žleza izloča hormon adrenalin?

7. Kako se imenuje hormon, ki uravnava količino sladkorja v krvi? Katera žleza izloča ta hormon?

8. Zakaj je pomemben priželjc?

V kolikor ti to ne odgovarja, si lahko narediš tabelo:

|  |  |  |  |  |
| --- | --- | --- | --- | --- |
| ŽLEZA | HORMON | VPLIV HORMONA | ZMANJŠANO DELOVANJE | POVEČANO DELOVANJE |
| HIPOFIZA | RASTNI HORMON | RAST DOLGIH KOSTI | PRITLIKAVOST | GIGANTIZEM |
| … | … | … | … | … |
|  |  |  |  |  |
|  |  |  |  |  |

*Opomba: povsod ne piše, kaj se dogaja v telesu, če je preveč/premalo hormonov.*

… ali si zapiske ustvariš čisto po svoje.

Tako, danes je pomembno, da veš, kaj so hormoni, katere žleze so žleze z notranjim izločanjem in katere hormone izločajo.

Naslednjič boš rešil-a nekaj nalog, ki mi jih boš poslal-a v pregled.

Če imaš kakšno vprašanje, mi piši.

P. S.: Upam, da ti je prijava v iRokus uspela. Če imaš težave, me obvesti.

Lepe pozdrave,

učiteljica Jana Ržen